শেক্সপিয়ার গবেষক যুক্তরাষ্ট্রের ওল্ড ডোমিনিয়ন বিশ্ববিদ্যালয়ের অধ্যাপক ইমতিয়াজ হাবিব ৬৯ বছর বয়সে মারা গেছেন। বাংলাদেশ সময় সোমবার দিবাগত গভীররাতে তার মৃত্যুর খবর জানিয়ে বিশ্ববিদ্যালয়টির ইংরেজি বিভাগ তাদের ফেসবুক পেইজে এক বার্তায় বলেছে, ‘অত্যন্ত দুঃখভারাক্রান্ত হৃদয়ে একজন পণ্ডিত, একজন বন্ধু, একজন পিতা, একজন সত্যিকারের ভদ্রলোক অধ্যাপক ইমতিয়াজ হাবিবের মৃত্যুসংবাদ আমাদের জানাতে হচ্ছে।’